als_Latn dik_Latn ron_Latn
Agjenti i infiltruar zbuloi rrjetin e minave me telekomandë, ja roli i tre ushtarëve (Video/Foto)
Tre ushtarë profesionistë kanë përgatitur dhe tregtuar mina me celular. Janë dashur tre muaj hetime derisa policia të vinte në pranga 3 ushtarët 22-25 vjeç dhe të sekuestronte 7 mina të telekomanduara, gati për tu shitur nrenda dhe jashtë vendit.
Ora News ka mësuar se për zbulimin e këtij aktiviteti prokuroria kishte infiltruar një agjent të policisë, që bënte rolin e blerësit dhe personit të interesuar për lëndë plasëse të montuar me telefon.
Roli ushtareve
Sipas hetimeve, tre ushtarët e arrestuar kishin role të ndryshme, ku Alban Dedaj 22 vjeç nga fshati Laim i Ri, Lezhe ishte personi që ndërtonte mekanizmin e bombës së montuar me celularin.
I dyshuari Fran Kola 25 vjeç nga Balldreni ishte personi që gjente dhe siguronte lëndën plasëse C4 dhe kartat e telefonit së bashku me aparatët celular ndërsa Kleo Gjinkola 22 vjeç nga Shëngjini i Lezhës ishte personi që gjente blerësit e interesuar.
Hetuesit thanë se për çdo bombë të montuar me aparat celular, tre ushtarakët profesionistë të repartit të këmbësorisë në Vaun e Dejës, merrnin nga 1800 deri në 2500 euro çmim që varionte në varësi të sasisë së lëndës eksplozive.
Bëhet e ditur se lënda plasëse sigurohej në Shkodër, nga disa persona që e trafikonin atë nga Mal i Zi dhe më pas kartat dhe aparatet celular bliheshin në tregun e zi dhe bëhej montimi i tyre.
Arrestimi i tyre u bë në momentin që të dyshuarit po i dorëzonin agjentit të infiltruar “porosinë” e tij.
Hetimi është kryer nga Prokuroria e Krimeve të Rënda dhe sektori për trafiqet në policinë e shtetit.
Shtatë minat e telekomanduara që u sekuestruan përbëheshin nga eksploziv C4, 7 telefona celular te lidhur me eksplozivët me material sinjal percjelles dhe 7 mekanizma shpërthyes detonator.
Skema ishte e tillë:
C4 sigurohej në Mal të Zi, pasi sillej në Shkodër, blihej aty nga tre ushtarët dhe pas përgatitjes shitej në Shqipëri dhe Greqi
Ndalimi i tyre është bërë nga sektori për Trafiqet dhe Narkotikët në policinë e Durrësit në bashkëpunim me Prokurorinë për Krimet e Rënda në sajë të operacionit të koduar “Profesionisti”.
Të arrestuarve iu gjetën dhe sekustruan 7 mina të telekomanduara me anë të telefonave celular, me përbërës:7 eksplozive të llojit C4;7 telefona celularë te lidhura me eksplozivat me material sinjal përcjelles7 mekanizma shpërthyes detonator.
Te arrestuarit
1-Kleo Gjinkola 22 vjeç lindur dhe banues ne Shengjin, Lezhe me detyre ushtar profesionist me pagese prane repartit ushtarak 1010, Vau i Dejes, Shkoder.
2-Alban Donaj 22 vjeç lindur dhe banues ne fshatin Laim i Ri, Lezhe me detyre ushtar profesionist me pagese prane repartit ushtarak 1010, Vau i Dejes, Shkoder.
3-Fran Kola 25 vjeç lindur dhe banues ne Balldre, Lezhe me detyre ushtar profesionist prane repartit ushtarak 1010, Vau i Dejes, Shkoder.
Ndërkaq materialet lidhur me këta shtetas iu referuan Prokurorisë për veprat penale të ” trafikimit te lendeve plasese djegese helumuese dhe radioaktive”, e kryer ne bashkepunim dhe maksimumi i denimit shkon deri ne 20 vjet.
Related Posts
Short URL: http://ejashiqo.us/?p=4941
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn zho_Hant